ЧАСТ II. ТЕХНИЧЕСКА СПЕЦИФИКАЦИЯ ЗА ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ: „Оценка на въздействието и ефектите от изпълнението на Оперативна програма „Транспорт“ 2007-2013 г. и оценка на напредъка по Оперативна програма „Транспорт и транспортна инфраструктура" 2014-2020 г. и принос към Стратегията на ЕС“.

1. ОБЩА ИНФОРМАЦИЯ
2. Предмет на обществената поръчка:

Изпълнителят ще извърши оценка на въздействието и ефектите от изпълнението на Оперативна програма „Транспорт“ **(**ОПТ) 2007-2013 г. и оценка на напредъка по Оперативна програма „Транспорт и транспортна инфраструктура" (ОПТТИ) 2014-2020 и принос към Стратегията на ЕС, съгласно Индикативния план за оценка на ОПТТИ.

1.2 **Целеви групи**

Целеви групи на услугите по настоящата обществена поръчка са: Управляващ орган на ОПТТИ 2014-2020 г., Комитета за наблюдение на ОПТТИ 2014-2020 г., бенефициентите на програмата, дирекция „Централно координационно звено“ в Администрацията на Министерски съвет, Европейската комисия, други компетентни органи по изпълнението на ЕСИФ и широката общественост.

* 1. Предварителна информация

**Оперативна програма „Транспорт” 2007-2013 г. (ОПТ)** финансира 120 проекта за развитие на транспортната система на България. Основният дял на бюджета е насочен към 25-те инвестиционни проекта, 11 от които „големи” (над 50 млн. евро). В резултат от изпълнението на проектите, финансирани по ОПТ, са рехабилитирани 345 км ж.п. линия и 19 км пътища. Изградени са 310 км нови пътища, 21 км метролинии и 20 метростанции. Годишно по отсечките на софийското метро вече се осъществяват над 38 млн. пътувания. Успешно приключи изпълнението и на двата основни проекта – за създаване на речна информационна система в българската част на р. Дунав (БУЛРИС) и за изграждане на информационна система за управление на трафика на плавателните съдове (VTMIS фаза 3). С тяхната реализация стана възможно да се осигури наблюдението на цялата акватория на Република България с модерни информационни системи.

Инвестициите значително подобриха транспортната мрежа и свързаността й с Европейската мрежа. Постигнати бяха редица положителни резултати и се създадоха условия и благоприятна среда за развитието на бизнеса и икономиката и подобряването на качеството на човешкия живот.

Допълнителна информация може да бъде намерена на интернет страницата на Оперативната програма – [www.optransport.bg](http://www.optransport.bg)

**Оперативната програма Транспорт и транспортна инфраструктура" 2014-2020 г. (ОПТТИ)** търси приемственост на вече постигнатотопо ОПТи устойчивост в средносрочен и в дългосрочен план. Програмата сефокусира върху няколко стратегически приоритета за балансиран икономически растеж и предвижда модернизацията и доизграждането на направления, които са в напреднала степен на изпълнение. Логична последователност са и инвестициите във внедряване на интелигентни системи за управление на трафика, подобряване на безопасността и сигурността на транспорта. В продължение на предходния програмен период и през този период бенефициентите са предварително определени, а индикативният списък с инфраструктурни проекти е предварително приоритизиран.

Формулираните приоритетни оси са:

1. **„Развитие на железопътната инфраструктура по „основната” Трансевропейска транспортна мрежа”**. Основната цел на приоритетната ос е привличане на пътнически и товарен трафик чрез подобряване на качеството на железопътната инфраструктура по Трансевропейската транспортна мрежа. Бенефициент по оста е Национална компания „Железопътна инфраструктура”.
2. **„Развитие на пътната инфраструктура по „основната” и „разширената” Трансевропейска транспортна мрежа”**. Основната цел на приоритетната ос е „Отстраняване на „тесните места” по пътната Трансевропейска транспортна мрежа“. Бенефициент е Агенция „Пътна инфраструктура”.
3. **„Подобряване на интермодалността при превоза на пътници и товари и развитие на устойчив градски транспорт”**. Целта на приоритетната ос е да се увеличи използването на метро и потенциалът за използването на интермодален транспорт по коридор Ориент/Източно средиземноморски, участък София-Пловдив-Бургас“. Бенефициенти по тази приоритетна ос са Национална компания „Железопътна инфраструктура” и „Метрополитен” ЕАД.
4. **„Иновации в управлението и услугите - внедряване на модернизирана инфраструктура за управление на трафика, подобряване на безопасността и сигурността на транспорта”.** Основната цел на приоритетната ос е подобряване на управлението на транспорта чрез внедряване на иновативни системи и подобряване на управлението на железопътната мрежа. Бенефициенти на тази приоритетна ос са Изпълнителна агенция „Поддържане и проучване на река Дунав”, Държавно предприятие „Пристанищна инфраструктура”, Изпълнителна агенция „Морска администрация” , Агенция „Пътна инфраструктура” и Национална компания „Железопътна инфраструктура”.
5. Техническа помощ. Целта на тази приоритетна ос е осигуряване на необходимите условия за успешно приключване на ОПТ 2007-2013 и изпълнение на ОПТТИ 2014-2020, повишаване на административния капацитет и публичната подкрепа. Бенефициенти са УО на ОПТТИ и крайните бенефициенти на оперативната програма.

Допълнителна информация за програмата може да бъде намерена на интернет страниците [www.optransport.bg](http://www.optransport.bg) .

Ефективното управление и на двете оперативни програми се обезпечава чрез постоянен мониторинг и провеждане на оценки. През настоящия програмен период оценките се явяват съществено допълнение към политиката на ЕС и не поставят акцент само върху усвояването на средствата, а и върху постигането на целите и резултатите.

Съгласно изискванията на Регламент (ЕО) № 1303/2013 управляващият орган е този, който гарантира извършването на оценки, включително за оценяване на ефективността, ефикасността и въздействието на всяка програма, както и че всяка оценка е подложена на подходящо проследяване в съответствие с правилата за отделните фондове. Поне веднъж през програмния период се провежда оценка, с която се оценява приносът на подкрепата от европейските структурни и инвестиционни фондове за постигането на целите по всеки приоритет. Всички оценки се разглеждат от Комитета за наблюдение и се изпращат на Европейската комисия. Резюме от констатациите на оценките се включва в годишните доклади за изпълнението на ОПТТИ.

Във връзка с това и изискванията на чл. 114, ал. 1 и чл. 56, ал. 1 на Регламент (ЕС) № 1303/2013 бе изготвен индикативен план за оценка по Оперативна програма „Транспорт и транспортна инфраструктура“ 2014-2020 г. за предвидените по програмата оценки. Планът бе одобрен от Комитета за наблюдение на ОПТТИ на 18.05.2016 г. В него се предвижда провеждането на няколко типа оценки, обхващащи отделни теми. Съгласно указанията на ЕК и добрите практики, за да се извърши оценка на ефектите, породени от изпълнението на инфраструктурни проекти, е необходимо да измине по-дълъг период след въвеждането им в експлоатация. Именно поради тази причина в плана на ОПТТИ е предвидена оценка и на изпълнението на ОПТ 2007-2013 г. Оценките търсят отговор на различни въпроси и преценка на необходимостта от корективни действия за постигане на очакваните резултатите и изпълнение на програмните цели. Резултатите от тях ще бъдат използвани при подготовката на следващия програмен период, за да се осигури максимално ефективно и ефикасно изпълнение на провежданите политики.

1. Извършени оценки по Оперативна програма „Транспорт“ 2007-2013 г.

В съответствие с Индикативния план за оценка на ОП „Транспорт” през периода 2007 г. -2013 г. бяха извършени оценки на следните теми:

* *,,*Изследване на процеса на изпълнение на проекти на ниво крайни бенефициенти", в резултат на която бе извършено изследване на ефективността на изпълнението на проекти и капацитета на крайните бенефициенти за управление и изпълнение на проекти по ОПТ.
* „Междинна оценка на напредъка и цялостното изпълнение на програмата”, в резултат на която бе извършен преглед и оценка на напредъка по ОПТ и цялостното изпълнение на програмата до средата на 2011 г. с акцент върху степента на финансово усвояване и физическия напредък.
* „Оценка на системата за наблюдение на Оперативна програма ,,Транспорт” 2007- 2013 г.”, която бе насочена към изследване на ефективността на общата рамка за наблюдение на ОПТ. Беше разгледана работата на системата на ниво проект и ниво програма.
* „Оценка на интегрирането на хоризонталните принципи в управлението, мониторинга и изпълнението на Оперативна програма „Транспорт" 2007-2013 г.”, в резултат на която беше извършен анализ и оценка на степента, до която хоризонталните политики и приоритети са интегрирани в ОПТ.

Резюмета на четирите оценки са публикувани на следния интернет сайт: <http://optransport.bg/page.php?c=201>.

Възложителят ще предостави достъп до оценителните доклади на избрания изпълнител.

1. НОРМАТИВНА РАМКА

В хода на изпълнението, изпълнителят следва да проследява промени в посочените нормативни документи и да идентифицира и допълнителни документи, в т.ч. на европейско и национално ниво, приложими към изпълнението на поръчката.

ПРОГРАМЕН ПЕРИОД 2007-2013 г.

* [Регламент на Съвета (EО) № 1083/2006 относно определянето на общи разпоредби за Европейския регионален фонд, Европейския социален фонд и Кохезионния фонд и за отмяна на Регламент (EO) № 1260/1999;](http://www.optransport.bg/upload/docs/2006R1083_bg01.pdf%22%20%5Ct%20%22_blank)
* Регламент на Комисията (EО) №1828/2006 от 8 декември 2006, относно реда и начина за изпълнение на Регламент на Съвета (EО) № 1083/2006 относно определянето на общи разпоредби за Европейския регионален фонд, Европейския социален фонд и Кохезионния фонд и за отмяна на Регламент (EO) № 1260/1999;
* Закон за обществените поръчки и подзаконовите актове по прилагането му;
* Постановление № 121 на МС от 31.05.2007 г. за определяне на реда за предоставяне на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз, и по Програма ФАР на Европейския съюз;
* [Постановление № 62/21.03.2007 г. за приемане на национални правила за допустимост на разходите по оперативните програми, съфинансирани от Структурните фондове и Кохезионния фонд на Европейския съюз, за финансовата рамка 2007 - 2013 г](http://www.optransport.bg/page.php?c=85&d=43).;
* Постановление № 258 на МС от 24.10.2007 г. за приемане на детайлни правила за допустимост на разходите по Оперативна програма "Транспорт", съфинансирана от Кохезионния фонд и Eвропейския фонд за регионално развитие, за финансовата рамка 2007 - 2013 г.;
* Постановление № 322 на МС от 19.12.2008 г. за определяне на условията, реда и механизма за функциониране на Информационната система за управление и наблюдение на средствата от Структурните фондове и Кохезионния фонд на Европейския съюз в Република България;
* Постановление на [МС № 194/13.08.2007 г. за управление на изпълнението на инфраструктурни проекти, финансирани със средства от Европейския съюз](http://www.optransport.bg/upload/docs/194_1_.pdf);
* [Постановление на МС № 6/19.01.2007 г. за създаване на Единен информационен портал за обща информация за управлението на Структурните фондове и Кохезионния фонд на ЕС в Република България;](http://www.optransport.bg/upload/docs/6_1_.pdf)
* [Постановление на МС № 182/21.07.2006 г. за създаване на Комитети за наблюдение на Националната стратегическа референтна рамка и Оперативните програми, съфинансирани от Структурните фондове и Кохезионния фонд на ЕС.](http://www.optransport.bg/upload/docs/182_1_.pdf)
* [Постановление на МС № 224/10.09.2008 г. за създаване на Съвет за координация и оперативно наблюдение на средствата от ЕС](http://www.optransport.bg/upload/docs/PMS_224.pdf);
* ДНФ-1 Задължителни указания за условията и реда на изплащане на безвъзмездна финансова помощ със средства от Структурните и Кохезионния фондове на Европейския съюз и кореспондиращото национално съфинансиране издадени от дирекция "Национален фонд" в Министерството на финансите;
* ДНФ-2 Задължителни указания относно сертифициране на разходите по Оперативни програми, съфинансирани от Структурните и Кохезионния фондове на Европейския съюз издадени от дирекция "Национален фонд" в Министерство на финансите;
* ДНФ-3 Процедура по регистриране, докладване и последващо проследяване на случаи на нередности по Структурните Кохезионния фондове на Европейския съюз;
* ДНФ-4 Организация на счетоводния процес в Управляващите органи/Междинните звена, управляващи средствата по Структурните и Кохезионния фондове на ЕС и кореспондиращото национално съфинасиране;
* Други.

ПРОГРАМЕН ПЕРИОД 2014-2020 г.

* Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (Регламент 1303/2013);
* Регламент (ЕС) № 1300/2013 на Европейския парламент и на Съвета от 17 декември 2013 година относно Кохезионния фонд и за отмяна на Регламент (ЕО) № 1084/2006 на Съвета;
* Регламент (ЕС) № 1301/2013 на Европейския парламент и на Съвета от 17 декември 2013 година относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО № 1080/2006;
* Делегиран регламент (ЕС) № 480/2014 на Комисията от 3 март 2014 година за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство;
* Регламент за изпълнение (ЕС) 2015/207 на Комисията от 20 януари 2015 година за определяне на подробни правила за прилагането на Регламент (ЕС) № 1303/2013 на Европейския парламент и на Съвета по отношение на образците за доклад за напредъка, представяне на информация относно голям проект, съвместен план за действие, доклади за изпълнението по цел „Инвестиции за растеж и работни места“, декларация за управлението, одитна стратегия, одитно становище и годишен контролен доклад, както и методология за анализ на разходите и ползите и, в съответствие с Регламент (ЕС) № 1299/2013 на Европейския парламент и на Съвета, по отношение на образеца на доклади за изпълнението по цел „Европейско териториално сътрудничество“;
* Ръководство на ЕК за концепции и препоръки за мониторинг и оценка –

<http://ec.europa.eu/regional_policy/en/information/publications/evaluations-guidance-documents/2013/the-programming-period-2014-2020-guidance-document-on-monitoring-and-evaluation-european-regional-development-fund-and-cohesion-fund>

* Насоки на Европейската комисия за оценка на социално-икономическото развитие EVALSED

http://ec.europa.eu/regional\_policy/en/information/publications/evaluations-guidance-documents/2013/evalsed-the-resource-for-the-evaluation-of-socio-economic-development-sourcebook-method-and-techniques

* Ръководство за оценка на Европейската комисия – Ресурси за оценка на социално-икономическото развитие

<http://ec.europa.eu/regional_policy/en/information/publications/evaluations-guidance-documents/2013/evalsed-the-resource-for-the-evaluation-of-socio-economic-development-evaluation-guide>

* Закон за управление на средствата от Европейските структурни и инвестиционни фондове;
* Закон за обществените поръчки и подзаконовите актове по прилагането му;
* Споразумение за партньорство на Република България;
* Наредба № 4 от 22.07.2016 г. за определяне на реда за съгласуване на проектите на документи по чл. 26, ал. 1 от Закона за управление на средствата от Европейските структурни и инвестиционни фондове;
* Постановление № 189 от 28.07.2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014-2020 г.;
* Постановление № 162 от 05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014-2020 г.;
* Постановление № 79 на Министерския съвет от 2014 г. за създаване на комитети за наблюдение на Споразумението за партньорство на Република България и на програмите, съфинансирани от ЕСИФ, за програмен период 2014-2020 г.;
* Наредба за определяне на условията, реда и механизма за функциониране на информационната система за управление и наблюдение на средствата от Европейските структурни и инвестиционни фондове и за провеждане на производства пред управляващите органи посредством ИСУН;
* Други.
1. ОБХВАТ НА ОБЩЕСТВЕНАТА ПОРЪЧКА
	1. Цели на обществената поръчка и очаквани резултати

Целта на настоящата процедура е избор на изпълнител, който в рамките на договора, да представи следната услуга:

1. оценка на въздействието и ефектите от изпълнението на Оперативна програма „Транспорт“ 2007-2013 г.;
2. оценка на напредъка по Оперативна програма „Транспорт и транспортна инфраструктура" 2014-2020 г. и принос към Стратегията на ЕС“;
3. представяне пред различни целеви групи на резултатите от извършените оценки по т. 1 и т. 2 с участието на ръководителя на екипа и/или на ключов/и експерт/и, които да предоставят отговори на поставените въпроси, както и да предоставят обективно становище по поставените въпроси, в това число и да извършват анализ, при необходимост.

Целите и задачите са подробно описани по-долу.

Оценките, които ще бъдат извършени, имат за цел да се изследват и анализират постигнатите ефекти от осъществените в предишния програмен цикъл проекти, да се проследи напредъкът по ОПТТИ, както и приносът на ОПТТИ към Стратегията на ЕС за постигане на интелигентен, устойчив и приобщаващ растеж.

 Постигането на заложените цели за резултат следва да се проследи, за да се оцени проектната ефективност и ефикасност и приноса за решаване на стратегически проблеми за сектора и страната. Оценката може да предизвика корективни действия и промени в структурата на ОПТТИ с цел да се избегнат установени несъответствия между очакваните и постигнатите ефекти по проектите в настоящия програмен период.

В техническото си предложение (Приложение № 3 - образец) изпълнителят представя описание на подхода, начина (методите) за оценка и концепция за методология за оценка, съгласно изискванията, заложени в Техническата спецификация.

Разработената методология за оценка ще се представи с встъпителния доклад и ще подлежи на одобряване от възложителя.

Оценките ще се осъществят въз основа на одобрената методология. При провеждане на оценка следва да се вземат под внимание предходните оценки по ОПТ и отчетността, следваща приключването на проектите. Резултатите от нея ще бъдат използвани при подготовката на следващия програмен период, за да се осигури максимално ефективно и ефикасно изпълнение на провежданите политики.

* 1. Основни характеристики на оценката
* Релевантност на помощта по ОПТ и ОПТТИ, която се отнася до целите на програмата и тяхната актуалност в условията на настъпили промени в социално-икономическата среда.
* Последователност на помощта по ОПТ и ОПТТИ, която включва анализ на връзките и допълняемостта между различните приоритетни оси и техния принос за постигане на общите цели на програмата, както обвързаността им с националните и европейските политики.
* Ефективност на помощта по ОПТ и ОПТТИ, която включва анализ на степента на съответствие между продуктите, резултатите, въздействието от програмата и целите й, както и анализ на причините, които оказват влияние върху напредъка, включително механизмите и процеса на изпълнение.
* Ефикасност на помощта по ОПТ и ОПТТИ, която включва анализ на постигнатото и ползите от програмата по отношение на използваните ресурси и оценка на възможността за подобряване на ефикасността.
* Влияние/въздействие на помощта по ОПТ и ОПТТИ, което включва оценка на цялостните ефекти/резултати от помощта в по-дългосрочен план.
	1. Изготвяне на доклад

В резултат от извършените оценки от страна на изпълнителя се изготвят два оценителни доклада на тема „*Оценка на въздействието и ефекта от изпълнението на ОПТ 2007-2013 г.”* и *„Оценка на напредъка по ОПТТИ и принос към Стратегията на ЕС*”. Докладите се изготвят в съответствие със следните изисквания:

* Съответствие на потребностите: докладите трябва адекватно да отразяват събраната информация и да отговарят на Техническата спецификация и Техническото предложение на изпълнителя.
* Съответствие на обхвата: обосновката, продуктите, резултатите, въздействието, взаимовръзките с други политики, както и непредвидените ползи трябва да са правилно и задълбочено изследвани (в зависимост от обхвата на оценката и формулираните за провеждането на оценката въпроси).
* Отвореност на процеса: заинтересованите страни трябва да са включени в изготвянето на оценката и в обсъждането на резултатите от нея, с цел да се вземат предвид всички гледни точки.
* Съответствие на проекта: концепцията на оценката трябва да съответства на търсените резултати, които да отговорят на основните въпроси за оценка.
* Надеждност на данните: първичните и вторичните данни трябва да бъдат събрани и селектирани по подходящ и надежден за тяхното използване начин.
* Логически анализ: количествените и качествените данни трябва да бъдат анализирани в съответствие с установените практики и по такъв начин, че да дадат отговор на основните въпроси при оценката.
* Надеждност на резултатите: същите трябва да са логични и доказуеми от анализа на данните и да са интерпретирани с подходящите логика и хипотези.
* Независими заключения: заключенията трябва да са обосновани и безпристрастни.
* Яснота: докладите трябва да описват контекста и целите, както и организацията и резултатите на ОП, като предоставят лесно разбираема информация. Всеки доклад трябва да съдържа изчерпателно резюме, което да обобщава резултатите от проведената оценка на достъпен за широката аудитория език и да подпомага обмяната на добри практики.
* Приложимост на препоръките: докладите трябва да предоставят препоръки, които да са приложими в процеса на вземане на решения, както и на съответните заинтересовани страни. Препоръките следва да бъдат ясни, конкретни и мотивирани и същевременно достатъчно подробно описани, за да се приложат лесно на практика. В случай, че за определени действия се представят варианти, то изпълнителят следва да опише детайлно и да предложи своето виждане за предимствата и недостатъците на всеки от предложените варианти.
	1. Очаквани резултати от изпълнението на настоящата обществена поръчка

Очакваните резултати от изпълнението на обществената поръчка са:

* Изготвени и одобрени два оценителни доклада от извършена оценка на тема: „Оценка на въздействието и ефектите от изпълнението на ОПТ 2007-2013 г. и „Оценка на напредъка по Оперативна програма „Транспорт и транспортна инфраструктура" 2014-2020 г. и принос към Стратегията на ЕС ”.
* Представяне пред различни целеви групи на резултатите от извършените оценки с участието на ръководителя на екипа и/или на ключов/и експерти , които да предоставят отговори на поставените въпроси, както и да предоставят обективно становище по поставените въпроси, в това число и да извършват анализ, при необходимост.
	1. Очаквани конкретни резултати

Изпълнителят изготвя два оценителни доклада, които трябва да отговарят най-малко на критериите, съдържащи се в настоящата техническа спецификация, както и на предложената от изпълнителя и одобрена от възложителя методология.

От изпълнителя се очаква да използва различни методи и/или комбинация от тях при провеждането на оценките. Това включва утвърдените в практиката методи като: метод, базиран на теорията, методите, които оценят какъв би бил ефектът без интервенцията (theory based method и counterfactual method) и др. Избраните методи следва да отразяват максимално целта и фокуса на оценка, като избора на подход, съчетаване на методите в хода на отделните елементи на оценката. Важно е изпълнителят да разграничи ясно методите, които ще използва в отделните етапи на оценката - за събиране на информация, за анализиране на данните и за извеждане на изводите от оценките.

Използваните източници на информация следва да бъдат подробно описани и обосновани.

В съответния доклад от извършената оценка трябва да се съдържат като минимум отговори на следните общи и специфични въпроси и теми:

**„Оценка на въздействието и ефектите от изпълнението на ОПТ 2007-2013 г.”**

* *Има ли разлика с прилагането на интервенцията? По какъв начин инвестициите са довели до промяна?*

Изпълнителят съпоставя резултатите на постигнатия напредък в резултат от изпълнението на ОПТ с тези, ако интервенцията не е била приложена.

* *Какъв/колко е приносът от интервенцията? Има ли добавена стойност от интервенцията?*

Изпълнителят извършва оценка на ефективността и ефикасността на програмата като съотношение между поставени цели и постигнати резултати и вложени ресурси и постигнати резултати.

* *С оглед измененията на ОПТ 2007-2013 - да се отговори дали програмата е била работеща в новия контекст и ако да, защо?*

Изпълнителят извършва оценка на измененията на ОПТ 2007-2013 г. и дава отговор дали програмата е била работеща в новия контекст или не. В случай, че изпълнителят оцени програмата като работеща, той представя обосновка на заключенията си.

* *Каква степен на интегриране в европейската транспортна мрежа е била достигната от националната транспортна система?*

Изпълнителят извършва оценка на интегрирането на националната транспортна мрежа в европейската транспортна мрежа в резултат от изпълнението на ОПТ.

* *Как се е подобрила достъпността до населените места следствие реализираните проекти?*

Изпълнителят извършва оценка на достъпността до населените места в резултат от изпълнението на ОПТ.

* *По-малко натоварена ли е транспортната инфраструктура и постигнат ли е баланс между отделните видове транспорт?*

Изпълнителят извършва оценка на постигнатия напредък по отношение намаляването на натовареността на транспортната инфраструктура, както и на постигнатото по отношение на балансирано развитие между отделните видове транспорт като резултат от изпълнението на ОПТ.

* *Какви са икономическите и екологичните ползи и ефекти за сектор Транспорт?*

Изпълнителят извършва оценка на икономически и екологични ползи и ефекти за сектор Транспорт в резултат от изпълнението на ОПТ (тези, които могат да бъдат отнесени конкретно към програмата).

* *Какъв е приносът на ОПТ към политиката за устойчиво развитие?*

Изпълнителят извършва оценка по отношение на постигнатия напредък в посока развитие на устойчива транспортна система, в резултат от изпълнението на ОПТ.

* *Кои са основните проблеми, срещани в процеса на подготовка и изпълнение на проектите?*

Изпълнителят следва да идентифицира и анализира основните проблеми в процеса на подготовката и изпълнението на инфраструктурните проекти и на програмата.

Качественото и количествено измерване на цялостното въздействие на ОПТ и ефектите от изпълнението й, следва да бъде извършено от изпълнителя, като за целта предложи подходящи техники и подходи в методологията си.

* *Проучване (case study) на инвестиционни проекти, финансирани по ОПТ.*

**Изпълнителят следва да извърши проучване на изпълнението на минимум три големи проекта (по един от приоритетните оси от 1 до 3).**

С техническото предложение участникът поема ангажимент да извърши проучване на предложен от него брой големи/малки инвестиционни проекти по приоритетните оси от 1 до 3, съгласно приложения списък на инвестиционни проект по ОПТ към спецификацията. (голям проект – над 50 млн. евро; малък инвестиционен проект – до 50 млн. евро)

При проучването на големи и малки инвестиционни проекти изпълнителят оценява детайлно резултатите и ефекта от изпълнението на проекта, като взима предвид средата, в която проектът е изпълняван и функционира. Изпълнителят следва да представи основните трудности при подготовката и изпълнението на проекта, да представи основните аспекти на проекта, както и да оцени влиянието на всички фактори. Проучването на голям и малък инвестиционен проект/проекти следва да има задълбочен аналитичен характер и да бъде придружено с кратко резюме с подходящи илюстрации.

Конкретни цели на проучването са:

* Онагледяване: проучване на конкретен проект за допълване на резултатите от извършената оценка.
* Изследване: представяне на различни гледни точни на различни страни в процеса на изпълнение и експлоатация на проекта.
* Критичен анализ: потвърждаване на твърдение от проведената оценка, касаещо програмата.
* Анализ на изпълнението: разглеждане на представените услуги на различни нива/потребители.
* Анализ на влиянието от изпълнението на програмата: разбиране на характера на процесите, водещи до съответните въздействия.

**„Oценка на напредъка по Оперативна програма „Транспорт и транспортна инфраструктура" 2014-2020 г.“**

* *На какъв етап е финансовото изпълнение спрямо целите на ниво ОП и приоритетни оси? Има ли съществено забавяне в процеса на усвояване на средствата?*

Изпълнителят анализира финансовия напредък и темп на програмата като цяло, включително на ниво приоритетни оси по отношение на предоставяне на безвъзмездна финансова помощ, извършване на плащания към бенефициентите, верифициране и сертифициране на разходи към Национален фонд и ЕК. Анализът следва да се извърши на следните нива: инфраструктурен проекти, приоритетна ос, фонд (КФ и ЕФРР) и програма.

* *Какви пречки и проблеми при усвояването на средствата се идентифицират?*

Изпълнителят извършва преглед на напредъка на програмата и идентифицира проблемите на ниво програма, приоритетни оси и бенефициенти към етапа на изпълнение на договора му.

* *Каква е степента на физическо изпълнение спрямо индикаторите за продукт и резултат на ниво приоритетни оси?*

Изпълнителят извършва анализ на степента на физическо изпълнение спрямо индикаторите за продукт и резултат на ниво приоритетни оси. При извършване на анализа, изпълнителят отчита влиянието на факторите, които имат благоприятно или негативно влияние върху постигането на индикаторите за резултат и продукт на ниво приоритетна ос.

* *Кои са факторите, които оказват влияние върху напредъка?*

Изпълнителят извършва подробен преглед на историята на изпълнението на инфраструктурните проекти, които са одобрени по програмата. Разглежда и идентифицира факторите, които са оказали благоприятно или негативно влияние на физическото/финансовото изпълнение на проектите и програмата.

Влиянието на всеки фактор се разглежда на ниво проект, като се анализира неговото времево/финансово качествено и количествено влияние върху проекта. Изпълнителят извършва цялостен преглед на влиянието на всеки от идентифицираните фактори върху всички проекти като се разглеждат следните параметри: брой засегнати проекти; времево влияние (ускорено/забавено изпълнение в месеци); финансово влияние; влияние върху крайния срок за приключване на проекта.

Изпълнителят идентифицира факторите, влияещи на ниво програма. Влиянието на всеки фактор се разглежда като цяло за програмата, като се анализира неговото времево/финансово качествено и количествено влияние върху програмата.

Изпълнителят разглежда и анализира влиянието на идентифицираните фактори на ниво проекти и програмата, като разглежда сумарното въздействие на ниво програма. Изпълнителят трябва да предложи и подходяща визуализация на резултатите от анализа.

* *Какъв е напредъкът при постигане на етапните цели за 2018 г. по отношение на индикаторите за продукт в рамката за изпълнение на приоритетните оси? Какви са външните фактори, които влияят върху постигане на етапните цели?*

Изпълнителят разглежда постигането на етапните цели от рамката на изпълнение на програмата въз основа на извършения от него преглед на изпълнението.

* *Каква е прогнозата за постигане на заложените в рамката за изпълнение на приоритетните оси крайни цели за индикаторите към края на 2023 г.?*

Изпълнителят извършва прогноза на база на анализа на степента на физическо изпълнение спрямо индикаторите за продукт и резултат на ниво приоритетни оси.Изпълнителят следва да предложи начини за ускоряване на процесите и изпълнението, както и да предложи стъпки, чрез които заложените крайни цели на индикаторите за продукт в рамката за изпълнение на приоритетните оси да се постигнат в максимална степен.

* *Какъв е приносът на ОПТТИ към Стратегията на ЕС за постигане на интелигентен, устойчив и приобщаващ растеж?*

Въпросът е изведен и формулиран в европейската нормативна уредба. Изпълнителят следва да проучи европейската практика и релевантни указания, за да бъдат включени в предложената от него методология.

В тази връзка като общи насоки, но без да се ограничава до това, изпълнителят следва да разгледа и оцени постигнатия напредък в посока развитие на устойчива транспортна система, в резултат от изпълнението на ОПТТИ. Интегрирането на националната транспортна мрежа в европейската транспортна мрежа в резултат от изпълнението на ОПТТИ. Следва да бъдат анализирани, както проекти в етап на подготовка, така и такива, които са в процес на изпълнение, като се прогнозира интегрирането на националната транспортна мрежа в европейската транспортна мрежа след тяхното завършване.

***Изпълнителят разглежда обвързано отговора на въпросите по отношение на физическия и финансовия напредък на програмата. В допълнение, посочените въпроси са минимални. Изпълнителят следва да включи допълнителни въпроси при разработването на методологията за оценка.***

1. МЕТОДИ И ИЗТОЧНИЦИ НА ИНФОРМАЦИЯ ЗА ИЗВЪРШВАНЕ НА ОЦЕНКАТА

Участникът следва ясно и детайлно да опише методите, които планира да използва за оценката. Използването на качествени и количествени методи гарантира обективен и достоверен анализ. Изборът на конкретни методи е според подхода на извършващия оценката, но следва да е съобразен с Насоките на Европейската комисия за оценка на социално-икономическото развитие EVALSED и с Ръководството на ЕК за концепции и препоръки за мониторинг и оценка, с оглед гарантиране на постигането на целите на оценката по най-ефикасен начин.

Като най-често използвани са следните методи и техники:

* Кабинетно проучване
* Експертен панел
* Фокус групи
* Интервюта
* Статистически анализ
* Финансов анализ
* Логически модели
* Метод базиран на теорията и методите, които оценят какъв би бил ефекта без интервенцията (theory based method и counterfactual method)
* Проучване (case study)
* Мултикритериален анализ
* Техники за наблюдение
* Регресивен анализ и др.

Изпълнителят е отговорен за набиране, преглед и анализиране на необходимата информация за извършване на оценката. Източниците на информация са най-малко следните:

* Отчети на УО по изпълнение на проектите по ОПТ / ОПТТИ
* Отчети на бенефициентите за изпълняваните от тях проекти
* Извадки от счетоводната система на УО на ОПТТИ
* Извадки от публичния портал на ИСУН / ИСУН 2020
* Доклади от предишни оценки на ОПТ
* Доклади от извършени проверки и одити
* Официални статистически данни от НСИ, Евростат и др.
* Интернет страница на Единния информационен портал на структурните фондове на ЕС – [www.eufunds.eu](http://www.eufunds.eu)
* Интернет страница на ОПТТИ – [www.optransport.bg](http://www.optransport.bg)
* Правителствен портал за обществени консултации - www.strategy.bg

Управляващият орган на ОПТТИ предоставя единствено първична и съществуваща информация, свързана с подготовката и изпълнението на ОПТ и ОПТТИ, която е налична във вече изготвени доклади или други документи и/или се генерира от системата ИСУН.

Изпълнителят не ангажира възложителя в процеса на синтезиране и анализиране на предоставената информация. Обработването на същата и изготвянето на свързани с нея справки се извършва изцяло от изпълнителя и е за негова сметка.

При необходимост и след получено разрешение от УО на ОПТТИ, изпълнителят може да се запознае и на място с информация от първични документи, свързани с подготовката и изпълнението на ОПТ и ОПТТИ.

Изпълнителят е задължен да не представя на трети страни информация под каквато и да е форма, получена при изпълнение на договора, без изричното разрешение на възложителя.

1. ОБХВАТ НА ДЕЙНОСТИТЕ
	1. Общи положения
		1. Описание

Изпълнителят трябва да извърши оценката в съответствие с изискванията на възложителя и правилата и методологията на ЕК за извършване на оценки.

* + 1. Времеви обхват на оценяваните дейности:

Изпълнителят разглежда всички оценявани дейности за периода от:

* 01.01.2007 г. до 31.12.2018 г. – по Оперативна програма „Транспорт“ 2007-2013 г.
* 01.01.2014 г. до 31.12.2018 г. – Оперативна програма „Транспорт и транспортна инфраструктура“ 2014-2020 г.
	1. Конкретни дейности:
* Провеждане на встъпителна среща между изпълнителя, ключовите експерти и представители на възложителя с цел уточняване на основни въпроси във връзка с изпълнението на договора – график на дейностите, разпределение на функциите, поддържане на комуникация и др. Срещата ще се проведе в сградата на МТИТС в срок до 10 работни дни след подписване на договора, по инициатива на възложителя.

Извършването на оценките включва следните основни етапи:

1. Събиране на информация от страна на изпълнителя, включително и такава, която не може да бъде представена от възложителя, но е необходима за извършване на оценката.
2. Предоставяне на информация и документи на изпълнителя от страна на УО на ОПТТИ и бенефициентите, когато е необходимо.
3. Провеждане на срещи с представители на възложителя и/или бенефициентите и/или други заинтересовани страни по програмата за обсъждане на специфични въпроси, свързани с провеждането на оценката, при поискване от страна на изпълнителя.
4. Провеждане на интервюта с всички основни заинтересовани лица - представители на възложителя и/или бенефициентите и/или други организации по преценка на изпълнителя или възложителя.
5. Посещения на място, когато е необходимо.
6. Анализ на събраната информация и изготвяне на доклади от извършената оценка с включени констатации, заключения и препоръки. Проектите на оценителните доклади се представят на възложителя в срок до 7 месеца след подписване на договора.
7. Възложителят има право да организира срещи с изпълнителя по всяко време на изпълнението на договора, като на срещите могат да присъстват заинтересовани страни по програмата и др. определени от него лица. Изпълнителят е длъжен да представи резултатите от достигнатия етап на оценка и да осигури компетентни експерти за обсъждането им. Изпълнителят осигурява участието на ключовите експерти. При представяне на оценителен доклад Изпълнителят е длъжен да представи резултатите от него в определени от възложителя дата и място. По преценка, на срещата може да присъстват представители на всички заинтересовани лица, както и външни експерти.
8. Предоставяне на коментари върху оценителния доклад от страна на заинтересованите страни.
9. Отразяване на получените от възложителя коментари в срок, указан от възложителя, който не може да бъде по-малък от 10 дни от изпращането им.
10. Възложителят има право да връща доклада с коментари и да изисква доработване на оценителния доклад или части от него до постигане на приемливо качество.
11. В случай, че изпълнителят е предложил препоръки за подобряване на процесите по програмата, същите се обсъждат със заинтересованите лица с цел преценка на осъществимостта на препоръките. В резултат на проведените дискусии изпълнителят прецизира препоръките и ги представя с преработената версия на оценителния доклад.
12. Одобряване на оценителния доклад от страна на възложителя.
13. Представяне на резултатите по време на форуми/събития.
	1. Управление на договора
		1. Отговорни органи

За целите на изпълнението на договора е създадено Звено за изпълнение на проекта (ЗИП), което включва експерти със съответните компетенции за управление на договора.

* + 1. Управляваща структура

Управлението на договора ще се извършва от ЗИП.

За приемането на изпълнението на договора възложителят може да определи и работна група/комисия.

В процеса на изпълнение на договорните си задължения изпълнителят ще осъществява контакти със служители от структурите на бенефициентите на ОПТТИ и всички други участници в процеса на изпълнение и управление на ОПТТИ, като предварително координира действията си със ЗИП, УО на ОПТТИ, които в рамките на своите компетенции ще му оказват необходимото съдействие за набавяне на документи и информация за целите на изпълнението.

* 1. Осигуряване на условия от възложителя и другите участници

Управляващият орган на ОПТТИ ще оказва съдействие на Изпълнителя във връзка с изпълнението на договора.

Изпълнителят събира за своя сметка, информация, която не може да бъде предоставена от УО на ОПТТИ, но е необходима за извършване на оценката.

Изпълнителят трябва да покрие всички административни и логистични разходи, както и разходите за офис-консумативи и други, необходими за изпълнението на договора материали.

1. КЛЮЧОВИ ЕКСПЕРТИ

За изпълнението на обществената поръчка изпълнителят трябва да разполага със следните експерти:

**Ключов експерт 1:** *Ръководител на екипа*, който ще бъде лице за контакти с възложителя от страна на изпълнителя.

**Ключов експерт 2:** *Експерт по мониторинг*

**Ключов експерт 3:** *Експерт по оценка (методолог)*

**Ключов експерт 4:** *Експерт финансови и икономически анализи и оценки*

**Ключов експерт 5:** *Експерт управление на инвестиционни проекти*

Изискванията за професионална компетентност (квалификация и специфичен професионален опит на експертите) са следните:

**Ключов експерт 1:** *Ръководител на екипа*, който ще бъде лице за контакти с възложителя от страна на изпълнителя.

*Ръководителят на екипа:*

а) ще координира и ръководи екипа от оценители и ще отговаря пряко за качеството на изготвената оценка и оценителни доклади;

б) ще бъде отговорен за цялостната организация на дейността на изпълнителя по протичане на оценителните дейности, за осигуряването на координация и сътрудничество с възложителя, УО на ОПТТИ, бенефициентите на ОПТТИ и всички останали участници в оценителния процес;

в) ще контролира и координира всички въпроси, свързани с ангажиментите на персонала и финансовите въпроси;

г) ще осъществява контрол върху работата на оценителите;

д) ще участва в анализа на информацията и изготвянето на стратегическите заключения и препоръки, включени в оценителния доклад и ще гарантира за качеството им.

***Квалификация:***

Висше образование - минимална степен бакалавър или еквивалентна квалификация в областта на социалните, стопанските и правните науки, в областта на природните науки, математиката и информатиката, в областта на техническите науки, или други подобни съгласно Постановление № 125 на МС от 24.06.2002 г за утвърждаване класификатор на областите на висше образование и професионалните направления.

***Специфичен професионален опит***

Ръководителят на проекта следва да е бил ръководител на **минимум един** завършен договор/проект за анализ на въздействието/оценка (предварителна и/или текуща и/или междинна и/или последваща) на:

* ***планове и/или програми за финансова подкрепа и/или***
* ***инфраструктурни проекти.***

**Ключов експерт 2:** *Експерт по мониторинг*

***Квалификация****:*

Висше образование - минимална степен бакалавър или еквивалентна квалификация в областта на социалните, стопанските и правните науки, в областта на природните науки, математиката и информатиката, в областта на техническите науки, или други подобни, съгласно Постановление № 125 на МС от 24.06.2002 г за утвърждаване класификатор на областите на висше образование и професионалните направления.

***Специфичен професионален опит:***

Участие при изпълнението на **минимум един** завършен договор/проект като експерт по мониторинг на изпълнението на:

* ***планове и/или програми за финансова подкрепа и/или***
* ***инфраструктурни проекти.***

**Ключов експерт 3:** *Експерт по оценка (методолог)*

***Квалификация:***

Висше образование - минимална степен бакалавър или еквивалентна квалификация в областта на социалните, стопанските и правните науки, в областта на природните науки, математиката и информатиката, в областта на техническите науки, или други подобни, съгласно Постановление № 125 на МС от 24.06.2002 г. за утвърждаване класификатор на областите на висше образование и професионалните направления.

***Специфичен професионален опит:***

Участие при изпълнението на **минимум един** завършен договор/проект за анализ на въздействието/оценка (предварителна и/или текуща и/или междинна и/или последваща) на:

* ***планове и/или програми за финансова подкрепа и/или***
* ***инфраструктурни проекти,***

в който е бил отговорен за изготвянето на методологията за провеждане на съответната оценка или анализ.

**Ключов експерт 4:** *Експерт финансови и икономически анализи и оценки*

***Квалификация:***

Висше образование - минимална степен бакалавър или еквивалентна квалификация в областта на социалните, стопанските и правните науки, в областта на природните науки, математиката и информатиката, в областта на техническите науки, или други подобни, съгласно Постановление № 125 на МС от 24.06.2002 г за утвърждаване класификатор на областите на висше образование и професионалните направления.

***Специфичен професионален опит:***

Участие при изпълнението на минимум ***един*** завършен договор/проект за изготвяне на финансово-икономически анализи/анализи разходи ползи на инфраструктурни проекти.

**Ключов експерт 5:** *Експерт управление на инвестиционни проекти*

***Квалификация:***

Висше образование - минимална степен бакалавър или еквивалентна квалификация в областта на социалните, стопанските и правните науки, в областта на природните науки, математиката и информатиката, в областта на техническите науки, или други подобни, съгласно Постановление № 125 на МС от 24.06.2002 г за утвърждаване класификатор на областите на висше образование и професионалните направления.

***Специфичен професионален опит:***

Участие като **ръководител или на аналогична ръководна позиция** в управлението на **минимум една** инфраструктурна и/или инвестиционна програма и/или на завършен проект.

 ***Забележка към изискванията за ключовите експерти:***

*За специфичен професионален опит няма да се приема:*

* *оценка на административен, технически и финансов капацитет на бенефициенти по програми.*
* *анализ на въздействието на нормативни актове.*

*За целите на настоящата техническа спецификация за завършен се счита договор/проект, който е приет от възложителя.*

В зависимост от конкретния подход и методология, описани в техническото предложение, Изпълнителят може да предвиди неключови експерти за изпълнение на поръчката.

7. ДОКЛАДИ, КОИТО ИЗПЪЛНИТЕЛЯТ Е ДЛЪЖЕН ДА ИЗГОТВИ В ХОДА НА ИЗПЪЛНЕНИЕ НА ОБЩЕСТВЕНАТА ПОРЪЧКА

* 1. Изисквания за изготвяне на докладите

При изпълнението на договора Изпълнителят представя следните доклади:

 - ***Встъпителен доклад*** – предава се в срок до 30 дни от подписване на договора.

Във встъпителния доклад изпълнителят посочва работния си план, описва специфичните дейности и графика за извършването им, идентифицира потенциалните проблеми, които е възможно да възникнат в процеса на изпълнение на договора, както и по какъв начин те ще се преодолеят. Представят се отделните експерти от екипа, които ще участват в оценките и дейностите, които те ще извършат, както и подробен план за разпределението на отговорностите им и задачите, които ще извършват по време на изпълнението на договора.

Във встъпителния доклад се представя накратко обхватът на оценката, тематичните области и ключовите въпроси. В него се съдържа и предложената от изпълнителя методология. Методологията за извършване на оценката следва да е ясно представена и да съдържа подробно описание на начина, по който изпълнителят възнамерява да комбинира и използва избраните методи и техники за оценката. Като елемент на ***Встъпителния доклад,*** методологията се одобрява в едно с него.

Посочват се източниците за набиране на информация, както и график с ключовите етапи за извършване на оценката.

***- Проект на оценителен доклад към всяка оценка –*** изпълнителят представя проекти на оценителни доклади за двете оценки на УО на ОПТТИ. Непосредствено при входирането на доклада изпълнителят съвместно с възложителя определят подходяща дата за представяне на резултатите на оценката и предварителния оценителен доклад. При необходимост УО ще организира допълнителна разяснителна среща, на която ще присъстват представители на всички заинтересовани страни и привлечени експерти. На посочените срещи изпълнителят следва да осигури участието на всички ключови експерти.

- ***Оценителен доклад*** ***-*** това е основният продукт от дейността на изпълнителя по настоящия договор, базиран на финалната версия на проекта на оценителен доклад към всяка от оценките. Той се основава на извършеното в съответствие с приложените от изпълнителя стратегия и методология; описва експертните дейности, източниците на информация, проведените анализи; отбелязва получените коментари при обсъждане на работната версия на доклада и степента на тяхното отразяване в окончателната версия; акцентира върху срещнатите затруднения, констатираните слабости и пропуски в работата и резултатите от оценката. Всеки оценителен доклад задължително съдържа, но не се ограничава само до следните основни части:

* *Резюме* – обхват на оценката, оценителни области и ключови въпроси, основни заключения и препоръки от оценката.
* *Списък на използваните съкращения*
* *Речник на използваните термини*
* *Основна* *част* – представяне и обосновка на използваната методология, анализ на събраната информация, отговор на ключови въпроси за всяка отделна област на оценяване, основни констатации, резултат от извършения анализ. В случай на необходимост включва и раздел за ранно предупреждение – описание на идентифицираните значими за изпълнението на програмата проблеми и слабости, които биха оказали дългосрочно негативно влияние върху нейното изпълнение и предложение за конкретни спешни корективни действия. За оценка на въздействието и ефектите от изпълнението на Оперативна програма „Транспорт“ 2007-2013 г. се включват и направените проучвания (case study) на проектите.
* *Заключения и препоръки* – в съответствие с обхвата на темата; когато е възможно, към всяко заключение се дава препоръка с цел подобрение на цялостното изпълнение на програмата.
* *Приложения* – пълен набор от използваните данни, източници на информация и др подробности, свързани с изготвянето на оценката, включително карти, графики, диаграми, таблици, бази данни и др. релевантни материали

При изготвянето на окончателните оценителни доклади, изпълнителят се ръководи от предложената от него и одобрената от възложителя методология и описаните в т. 3.3 „Изготвяне на доклад“ критерии за качество на докладите.

Непосредствено при входирането на доклада изпълнителят съвместно с възложителя определят подходяща дата за представяне на резултатите на оценката и оценителния доклад. При необходимост възложителят организира разяснителна среща, на която присъстват представители на всички заинтересовани страни и привлечени експерти. На посочените срещи Изпълнителят следва да осигури участието на всички ключови експерти.

* 1. Предаване и одобрение на докладите за извършената оценка

- ***Встъпителен доклад*** – предава се в срок до 30 дни от подписване на договора.

***- Проект на оценителен доклад към всяка оценка –*** изпълнителят представя проектите на оценителни доклади за двете оценки на УО на ОПТТИ в срок до 7 месеца от началото на договора. До 50 дни от получаването на проектите на оценителни доклади възложителят изпраща своите коментари, които изпълнителят следва да отрази в оценителния доклад.

В случай, че представеният доклад не отговаря на одобрената методология, посочените изисквания в т. 3.2 „Изготвяне на доклад“, налични са съществени пропуски по неговото съдържание, както и съществени отклонения от изискванията на възложителя и добрите практики на ЕС и страните-членки в областта, възложителят изпраща коментари и дава възможност на Изпълнителя да приведе доклада съгласно всички изисквания. Преработеният проект на оценителен доклад следва да бъде представен в указания от възложителя срок, който не може да бъде по-кратък от 10 дни.

- ***Оценителен доклад -*** В срок до 9 месеца от началото на договора изпълнителят представя оценителните доклади, в които е отразил получените коментари по съответния проект на оценителен доклад.

След получаване на докладите възложителят ги одобрява и приема, ако са спазени поставените от него изисквания и докладите отговарят на изискванията в техническата спецификация и насоките на Европейската комисия за извършване на оценки.

В срок до 45 дни възложителят може да изпрати коментари като даде подходящ срок на изпълнителя, в рамките на срока от 45 дни, да приведе доклада в съответствие с изискванията му.

Окончателното приемане на доклада се извършва с подписване от страните на окончателен Приемо-предавателен протокол.

Възложителят може да откаже приемане на изпълнението при съществени отклонения от договореното. В случай, че се приеме само една от оценките, възложителят ще заплати на изпълнителя междинно плащане в размер на 30% (тридесет на сто) от цената. В случай, че възложителят не приеме и двете оценки не се дължи междинно и окончателно плащане.

Докладите се изготвят в три екземпляра на хартиен и електронен носител, като хартиените екземпляри трябва да бъдат подписани от ръководителя на екипа и от представляващия изпълнителя, ако са две различни лица.

**Работен език при изпълнение на договора:**

Кореспонденцията, консултациите и комуникациите между страните се провеждат на български език. Всички документи се изготвят и представят на възложителя за одобрение на български език. Всеки от двата оценителни доклада трябва да бъде изготвен на български език, а приетият окончателен оценителен доклад се представят от изпълнителя и на английски език, в срок до 14 дни, от приемането му.

Оценителните доклади се изпращат с придружително писмо чрез деловодството на Министерството на транспорта, информационните технологии и съобщенията до:

До директора на дирекция „Координация на програми и проекти”

Министерство на транспорта, информационните технологии и съобщенията, гр. София 1000, ул. „Дякон Игнатий“ № 9-11

В следната таблица са посочени в резюме исканите доклади и сроковете за тяхното представяне:

**Таблица 1**

| Доклади/дейности | Срокове за представянето им |
| --- | --- |
| Встъпителен доклад по договора | До 30 дни от влизане в сила на договора |
| Проект на оценителен доклад за оценка на въздействието и ефектите от изпълнението на Оперативна програма „Транспорт“ 2007-2013 г. | до 7 месеца от влизане в сила на договора |
| Проект на оценителен доклад за оценка на напредъка по Оперативна програма „Транспорт и транспортна инфраструктура" 2014-2020 г. и принос към Стратегията на ЕС“ | до 7 месеца от влизане в сила на договора |
| Оценителен доклад за оценка на въздействието и ефектите от изпълнението на Оперативна програма „Транспорт“ 2007-2013 г. | до 9 месеца от влизане в сила на договора |
| Оценителен доклад за оценка на напредъка по Оперативна програма „Транспорт и транспортна инфраструктура" 2014-2020 г. и принос към стратегията на ЕС“ | до 9 месеца от влизане в сила на договора |
| Разположение на екипа след представяне на оценителните доклади | 18 месеца  |

1. ИНФОРМАЦИЯ И ПУБЛИЧНОСТ

Работата на изпълнителя и докладите от оценките подлежат на представяне от страна на изпълнителя пред членовете на КН на програмата и на вътрешни целеви групи, както и на различни семинари, конференции, работни срещи, кръгли маси, дискусии свързани с оценката на оперативните програми и др. Представянето включва отговор на поставените въпроси и предоставяне на обективно становище по поставените въпроси, в това число и извършване на анализ, при необходимост. По време на представянето изпълнителят осигурява участието на ръководителя на екипа и/или на ключов/и експерти.

Задължението на изпълнителя да представя извършената оценка/извършените оценки пред различните целеви групи продължава 18 месеца след приемане изпълнението на оценките. За тази цел той трябва да осигури участието на ръководителя на екипа и/или на ключов/и експерти, които по интерактивен, достъпен и подходящ за аудиторията начин да запознаят участниците с резултатите. Представянето следва да бъде оформено чрез ползването на съвременни техники и методи за визуализация.

***Списък на инвестиционни проекти,***

***финансирани по ОП „Транспорт“ 2007 – 2013 г.***

|  |  |  |
| --- | --- | --- |
|  | ***Големи инвестиционни проекти (с бюджет над 50 млн. евро)*** | ***Малки инвестиционни проекти (с бюджет под 50 млн. евро)*** |
| **Приоритетна ос 1 *„Развитие на железопътната инфраструктура по Транс-европейските и основните национални транспортни оси”*** |
| 1. *„Рехабилитация на железопътната инфраструктура в участъци от железопътната линия Пловдив-Бургас”*
 | *√* |  |
| 1. *„Модернизация на железопътен участък Септември - Пловдив – част от Транс-европейската железопътна мрежа”*
 | *√* |  |
| 1. *„Реконструкция и електрификация на железопътна линия Пловдив-Свиленград по коридори IV и IX, Фаза 2: участък Първомай-Свиленград”*
 | *√* |  |
| 1. *„Проект за разширения на метрото в София: Етап II лот 1 „Обеля – Надежда” и лот 2 „Младост I - Цариградско шосе”*
 | *√* |  |
| 1. *„Електрификация и реконструкция на железопътната линия Свиленград – турска граница”*
 |  | *√* |
| ***Приоритетна ос 2 „Развитие на пътната инфраструктура по Транс-европейските и основните национални транспортни оси”*** |
| 1. *„Доизграждане на АМ „Тракия”, лотове 2, 3 и 4”*
 | *√* |  |
| 1. *„Изграждане на автомагистрала „Марица”, лот 1 и лот 2“*
 | *√* |  |
| 1. *„Автомагистрала „Струма”, лотове 1, 2 и 4”*
 | *√* |  |
| 1. *„Изграждане на АМ Калотина – София - Лот 1: „Западна дъга на Софийски околовръстен път”*
 | *√* |  |
| 1. *„Обход на гр. Габрово”*
 | *√* |  |
| 1. *„Автомагистрала „Хемус”, участък „СОП-пътен възел Яна”*
 |  | *√* |
| 1. *„Път Е-85 (I-5) „Кърджали-Подкова”*
 |  | *√* |
| 1. *„Обходен път на гр. Враца - Път I-1 (E79)”*
 |  | *√* |
| 1. *„Обходен път на гр. Монтана - Път I-1 (Е79)”*
 |  | *√* |
| 1. *„Интегрирана система за анализ и оценка на трафика по Автомагистралите и I-ви клас пътища на територията на Република България, които са част от ТEN-Т”*
 |  | *√* |
| 1. *„Изграждане на големи съоръжения и изграждане/реконструкция на инженерни мрежи в участъка от път IІ-18 Софийски околовръстен път - Южна дъга от км 41+137,87 до км 44+720 и пътна връзка №2 на пътен възел „Младост“ в участъка от СОП до началото на съществуващия надлез“*
 |  | *√* |
| 1. *Модернизация на виадукти от АМ „Тракия” и АМ „Хемус”: - АМ „Тракия”, при км 61+327; - АМ „Тракия”, при км 67+027; - АМ „Хемус”, при км 30+874*
 |  | *√* |
| **Приоритетна ос 3 *„Подобряване на интермодалността при превоз на пътници и товари”*** |
| 1. *„Проект за разширение на метрото в София: І Eтап - ІІ метродиаметър: участък „Пътен възел „Надежда” (МС 5-II) - бул.”Черни връх”*
 | *√* |  |
| 1. *„Проект за разширение на метрото в София Етап III, Лот 1 „Цариградско шосе - Летище София” и Лот 2 „ж.к. Младост 1 - Бизнес парк в Младост 4”*
 | *√* |  |
| 1. *„Проект за разширение Линия 2 на метрото в София, участък от МС „Джеймс Баучер“ до МС „Витоша“ - Фаза 1“*
 |  | *√* |
| 1. *„Рехабилитация на гарови комплекси по TEN-T мрежата - Рехабилитация на гаров комплекс Централна гара София“, „Рехабилитация на гаров комплекс жп гара Бургас, пътническа“, „Преустройство и саниране на приемно здание гара Пазарджик -II-ри етап”*
 |  | *√* |
| 1. *„Изграждане на интермодален терминал в Южен централен район на планиране в България-Пловдив“*
 |  | *√* |
| **Приоритетна ос 4 *„Подобряване на корабоплаването по морските и вътрешно-водни пътища”*** |
| 1. *„Създаване на речна информационна система в българската част на р. Дунав – БУЛРИС”*
 |  | *√* |
| 1. *„Информационна система за управление на трафика на плавателни съдове (VTMIS) – фаза 3”*
 |  | *√* |
| 1. *„Подобряване на системите за навигация и топохидрографните измервания по р. Дунав”*
 |  | *√* |